Sopimus Euroopan yhteisön ja Kyproksen tasavallan välisestä koulutusalan yhteistyöstä Sokrates-ohjelman yhteydessä - Julistus



Virallinen lehti nro L 299 , 04/11/1997 s. 0022 - 0028



SOPIMUS Euroopan yhteisön ja Kyproksen tasavallan välisestä koulutusalan yhteistyöstä Sokrates-ohjelman yhteydessä EUROOPAN YHTEISÖ ja KYPROKSEN TASAVALTA, jotka KATSOVAT, että Euroopan parlamentin ja neuvoston päätöksen N:o 819/95/EY mukaisesti vahvistettiin Euroopan yhteisön koulutusalan toimintaohjelma (Sokrates-ohjelma), KATSOVAT, että päätöksen N:o 819/95/EY 7 artiklassa määrätään, että Sokrates-ohjelma on avoinna Kyproksen osallistumiselle, KATSOVAT, että Kyproksen osallistuminen Sokrates-ohjelmaan on merkittävä vaihe Kyproksen jäseneksi liittymistä edeltävässä strategiassa, KATSOVAT, erityisesti, että yhteisön ja Kyproksen välinen yhteistyö, jonka tarkoituksena on saavuttaa Sokrates-ohjelmalle vahvistetut tavoitteet yhteisöä ja Kyprosta koskevan kansainvälisen yhteistyön yhteydessä, parantaa ohjelman mukaisesti toteutettujen toimien vaikutusta ja vahvistaa ihmisten osaamista yhteisössä ja Kyproksella, KATSOVAT, että sen vuoksi sopimuspuolet odottavat saavansa molemminpuolista hyötyä siitä, että Kypros osallistuu Sokrates-ohjelmaan, ja KATSOVAT, että tuloksekas yhteistyö tällä alalla edellyttää sopimuspuolten yleistä sitoutumista lisäponnistuksiin, jotta edistettäisiin eurooppalaista ulottuvuutta koulutusalalla, OVAT SOPINEET SEURAAVAA: 1 artikla Yhteistyöala Vahvistetaan yhteisön ja Kyproksen välinen yhteistyö kaikissa päätöksen N:o 819/95/EY liitteessä määrätyissä Sokrates-ohjelman toimintamuodoissa. Jollei tässä sopimuksessa toisin määrätä, Kyproksen järjestöihin ja henkilöihin sovelletaan kunkin toimintamuodon osalta samoja osallistumisehtoja kuin yhteisön jäsenvaltioiden järjestöihin ja henkilöihin. 2 artikla Toimintamuotojen tavoitteet ja sisältö Sokrates-ohjelman mukaisesti toteutettavien toimintamuotojen tavoitteista ja sisällöstä määrätään päätöksessä N:o 819/95/EY ja erityisesti sen 3 artiklassa sekä liitteessä. Päätöksen liitteen I ja II luvun mukainen kielivalmennus ja III luvun 1 toimintamuodon mukainen kieltenopetus koskevan yhteisön virallisia kieliä. Poikkeuksellisesti voidaan antaa myös muuta kielivalmennusta ja kieltenopetusta, jos ohjelman täytäntöönpano sitä edellyttää. 3 artikla Laitokset, järjestöt ja henkilöt, jotka täyttävät osallistumisen edellytykset Kyproksen laitosten, järjestöjen ja henkilöiden osallistumisen edellytyksiin sovelletaan päätöksessä N:o 819/95/EY vahvistettuja sääntöjä ja erityisesti sen 2 artiklassa vahvistettuja sääntöjä. 4 artikla Menettelyt Edellytykset täyttävät Kyproksen laitokset, järjestöt ja henkilöt osallistuvat Sokrates-ohjelmaan päätöksessä N:o 819/95/EY asetettujen edellytysten ja sääntöjen mukaisesti ja erityisesti sen 5 artiklan sääntöjen mukaisesti. Hakemusten ja kaikkien muiden toimenpiteiden esittämiseen, arviointiin ja valitsemiseen sovelletaan samoja ehtoja kuin yhteisön laitoksiin, järjestöihin ja henkilöihin. Kyproksen ehdottamiin kansainvälisiin hankkeisiin ja toimintamuotoihin on sisällyttävä vähimmäismäärä yhteistyökumppaneita yhteisön jäsenvaltioista, jotta varmistettaisiin Sokrates-ohjelman ulottuvuus yhteisön tasolla. Tämä vähimmäismäärä päätetään ohjelmaa toteutettaessa ottaen huomioon eri toimintamuodot, tietyn hankkeen yhteistyökumppanien määrä ja ohjelmaan osallistuvien maiden lukumäärä. Yhteisön taloudellista tukea ei myönnetä, jos hankkeet ja toiminta toteutetaan siten, että niihin osallistuvat ainoastaan Kypros ja ETA:han kuuluvat EFTA-valtiot tai jokin muu kolmas maa, mukaan lukien yhteisön kanssa assosiointisopimuksen tehneet maat, jotka voivat osallistua Sokrates-ohjelmaan. 5 artikla Kansalliset rakenteet Kypros määrää aiheelliset kansalliset rakenteet ja mekanismit ja toteuttaa kaikki tarvittavat toimenpiteet, joilla varmistetaan Sokrates-ohjelman toteuttamisen kansallinen yhteensovittaminen ja järjestely päätöksen N:o 819/95/EY 5 artiklan mukaisesti. 6 artikla Rahoitusehdot Kypros maksaa joka vuosi rahoitusosuuden Euroopan yhteisöjen yleiseen talousarvioon liitteessä määrättyjen ehtojen mukaisesti kattaakseen kustannukset, jotka aiheutuvat sen osallistumisesta Sokrates-ohjelmaan; liite on erottamaton osa tätä sopimusta. 7 artikla Sekakomitea 1. Perustetaan sekakomitea. 2. Sekakomitea muodostuu yhteisön edustajista ja Kyproksen edustajista. 3. Sekakomitea vastaa tämän sopimuksen täytäntöönpanosta. 4. Kumman tahansa osapuolen pyynnöstä sopimuspuolet vaihtavat tietoja ja järjestävät sekakomiteassa neuvotteluja tämän sopimuksen soveltamisalaan kuuluvasta toiminnasta ja siihen liittyvistä rahoitusnäkökohdista. 5. Sekakomitea tekee päätöksensä yksimielisesti. 6. Sekakomitea kokoontuu jommankumman sopimuspuolen pyynnöstä työjärjestyksessään määrättävin edellytyksin. 8 artikla Yhteensovittamiskokoukset Sekakomiteaan kuuluvat yhteisön edustajat toteuttavat tarvittavat toimenpiteet, joilla varmistetaan tämän sopimuksen täytäntöönpanon ja yhteisön tekemien päätösten yhteensovittaminen Sokrates-ohjelmaa toteutettaessa. Yhteensovittamisen helpottamiseksi Kyproksen edustajat kutsutaan säännöllisiä Sokrates-komitean kokouksia edeltäviin yhteensovittamiskokouksiin, sanotun kuitenkaan rajoittamatta päätöksen N:o 819/95/EY 4 artiklassa määrättyjä menettelyjä. Komissio ilmoittaa Kyprokselle kyseisten säännöllisten kokousten tuloksista. 9 artikla Vapaa liikkuvuus Sopimuspuolet pyrkivät kaikin tavoin helpottamaan opiskelijoiden, opettajien ja muiden osallistumisen edellytykset täyttävien henkilöiden vapaata liikkuvuutta Kyproksen ja Euroopan yhteisön välillä ja oleskelua niissä, jos tarkoituksena on osallistua tämän sopimuksen soveltamisalaan kuuluvaan toimintaan. 10 artikla Seuranta, arviointi ja kertomukset Kyproksen osallistumista Sokrates-ohjelmaan seurataan päätöksen N:o 819/95/EY 8 artiklan mukaisesti jatkuvasti Euroopan yhteisöjen komission ja Kyproksen välisen yhteistyökumppanuuden perusteella sanotun kuitenkaan rajoittamatta komission ja yhteisön tilintarkastustuomioistuimen vastuuta ohjelman seurannasta ja arvioinnista. Kypros esittää Euroopan yhteisöjen komissiolle kertomuksen toteuttamistaan kansallisista toimenpiteistä avustaakseen komissiota sellaisten kertomusten laatimisessa, jotka koskevat ohjelman soveltamisesta saatua kokemusta. Se osallistuu kaikkiin muihin erityisiin toimintoihin, jotka yhteisö vahvistaa tältä osin. 11 artikla Käytettävä kieli Kieli, jota käytetään hakumenettelyssä, sopimuksissa, annettavissa kertomuksissa ja muissa Sokrates-ohjelmaa koskevissa hallinnollisissa järjestelyissä, on jokin yhteisön virallisista kielistä. 12 artikla Soveltamisalueet Tätä sopimusta sovelletaan Euroopan yhteisön perustamissopimuksen soveltamisalueeseen perustamissopimuksessa määrätyin edellytyksin ja Kyproksen alueeseen. 13 artikla Voimassaolo 1. Sopimus tehdään Sokrates-ohjelman soveltamiseksi (31 päivään joulukuuta 1999). 2. Jos Sokrates-ohjelmaa tarkistetaan, tästä sopimuksesta voidaan neuvotella uudelleen tai se voidaan irtisanoa. Kyprokselle ilmoitetaan tarkistetusta ohjelmasta kuukauden kuluessa sen hyväksymisestä. Seuraavan kahden kuukauden aikana kumpikin sopimuspuolista voi pyytää uudelleenneuvotteluja tai tämän sopimuksen irtisanomista. Jos sopimus irtisanotaan, sopimuspuolet neuvottelevat täyttämättä jääneitä sitoumuksia koskevista käytännön järjestelyistä. 3. Kumpikin sopimuspuoli voi milloin tahansa pyytää tämän sopimuksen tarkistamista. Tätä varten se toimittaa pyynnön toiselle sopimuspuolelle. Sopimuspuolet voivat valtuuttaa sekakomitean tutkimaan tämän pyynnön ja tarvittaessa antamaan niille suosituksia erityisesti neuvottelujen aloittamiseksi. 14 artikla Voimaantulo Tämä sopimus tulee voimaan menettelyjen loppuunsaattamisesta vastaavien sopimuspuolten tekemää ilmoitusta seuraavan kuukauden ensimmäisenä päivänä. 15 artikla Sopimuskielet Tämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielillä ja jokainen teksti on yhtä todistusvoimainen. Hecho en Bruselas, el veinticinco de julio de mil novecientos noventa y siete. Udfærdiget i Bruxelles, den femogtyvende juli nitten hundrede og syvoghalvfems. Geschehen zu Brüssel am fünfundzwanzigsten Juli neunzehnhundertsiebenundneunzig. ¸ãéíå óôéò ÂñõîÝëëåò, óôéò åßêïóé ðÝíôå Éïõëßïõ ÷ßëéá åííéáêüóéá åíåíÞíôá åðôÜ. Done at Brussels on the twenty-fifth day of July in the year one thousand nine hundred and ninety-seven. Fait à Bruxelles, le vingt-cinq juillet mil neuf cent quatre-vingt-dix-sept. Fatto a Bruxelles, addì venticinque luglio millenovecentonovantasette. Gedaan te Brussel, de vijfentwintigste juli negentienhonderd zevenennegentig. Feito em Bruxelas, em vinte e cinco de Julho de mil novecentos e noventa e sete. Tehty Brysselissä kahdentenakymmenentenäviidentenä päivänä heinäkuuta vuonna tuhatyhdeksänsataayhdeksänkymmentäseitsemän. Som skedde i Bryssel den tjugofemte juli nittonhundranittiosju. Por la Comunidad Europea For Det Europæiske Fællesskab Für die Europäische Gemeinschaft Ãéá ôçí ÅõñùðáúêÞ Êïéíüôçôá For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar >VIITTAUS FILMIIN> Por la República de Chipre For Republikken Cypern Für die Republik Zypern Ãéá ôç Äçìïêñáôßá ôçò Êýðñïõ For the Republic of Cyprus Pour la république de Chypre Per la Repubblica di Cipro Voor de Republiek Cyprus Pela República de Chipre Kyproksen tasavallan puolesta På Republiken Cyperns vägnar >VIITTAUS FILMIIN> LIITE Rahoitusmääräykset 1. Kypros maksaa joka vuosi rahoitusosuuden Euroopan yhteisön yleiseen talousarvioon kattaakseen Kyproksen edunsaajien Sokrates-ohjelman yhteydessä saaman tuen tai muun taloudellisen avustuksen. Rahoitusosuus on: 236 000 ecua vuonna 1997 osallistumisesta II luvun toimintamuotoihin (kouluopetus, Comenius) ja III luvun toimintamuotoihin (laaja-alaiset toimintamuodot), 537 000 ecua vuonna 1998 ja vuonna 1999 osallistumisesta koko Sokrates-ohjelmaan. Kunakin varainhoitovuonna sen tuen kokonaismäärä, jonka Kyproksen edunsaajat saavat ohjelman mukaisesti, ei saa ylittää edellä mainittua rahoitusosuutta. Jos kokonaismäärä jää rahoitusosuutta alhaisemmaksi, Euroopan yhteisöjen komissio siirtää jäljelle jääneen määrän seuraavan varainhoitovuoteen ja määrä vähennetään seuraavan vuoden rahoitusosuudesta. Jos ohjelman päättyessä jäljellä on ylijäämä, vastaava määrä korvataan Kyprokselle. 2. Edellä 1 kohdassa tarkoitetun rahoitusosuuden lisäksi Kypros maksaa 17 000 ecua vuonna 1997, 38 000 ecua vuonna 1998 ja 38 000 ecua vuonna 1999 niiden hallinnollisten lisäkulujen kattamiseksi, jotka koskevat komission hallinnoimaa ohjelmaa ja johtuvat Kyproksen osallistumisesta ohjelmaan. Näihin määriin ei sovelleta edellä 1 kohdan kolmannessa alakohdassa kuvailtuja määräyksiä. 3. Euroopan yhteisöjen yleiseen talousarvioon sovellettavaa varainhoitoasetusta sovelletaan etenkin Kyproksen rahoitusosuuden hallintaan. Kunkin vuoden alussa vuodesta 1997 alkaen tai heti tämän sopimuksen tultua voimaan komissio lähettää Kyprokselle rahoituspyynnön, joka vastaa edellä 1 ja 2 kohdassa tarkoitettua rahoitusosuutta. Rahoitusosuus ilmaistaan ecuina ja maksetaan ecuina komission pankkitilille. Kyproksen on maksettava rahoitusosuus kolmen kuukauden kuluessa rahoituspyynnön esittämisestä. Jos maksu viivästyy, Kyproksen on maksettava korkoa erääntymispäivänä suorittamatta jääneestä määrästä. Korkokanta vastaa Euroopan raha-asiain yhteistyörahaston (ERYR) ecuina toteuttamissa toimissaan soveltamaa korkokantaa (1) erääntymispäivän kuukaudelle lisättynä 1,5 prosenttiyksiköllä. 4. Sekakomitea voi mukauttaa 1 ja 2 kohdassa tarkoitettua Kyproksen rahoitusosuutta, jos se on tarpeen ohjelman kehittymisen huomioon ottamiseksi. (1) Korkokanta julkaistaan kuukausittain Euroopan yhteisöjen virallisen lehden C-sarjassa. JULISTUS Liitteen 1 kohtaa koskeva yhteinen julistus Nämä luvut on laskettu komission Sokrates-ohjelmaa varten vuodelle 1997 laatiman alustavan talousarvioesityksen perusteella ja päätöksen N:o 819/95/EY liitteen eri luvuissa määrättyjen jako-ohjeiden perusteella ottaen huomioon vuonna 1996 käytettävissä olevat tilastot kaikista osallistujamaista Kypros mukaan lukien. Sopimuspuolet sopivat, että jos Kyproksen rahoitusosuus Sokrates-ohjelman talousarviosta ei riitä kattamaan Kyproksen osallistumista kaikkiin laadullisin perustein valittuihin hankkeisiin, sekakomitean tehtävänä on saada aikaan rahoitusosuuden ja osallistumisesta aiheutuneiden kulujen välinen tasapaino.